גלן דייוויס

רונלד גלן דייוויס (באנגלית: Ronald Glen Davis; נולד ב-1 בינואר 1986 בבאטון רוז', לואיזיאנה) הוא כדורסלן עבר אמריקאי שגובהו 2.06 מטר. שיחק בעמדות פאוור פורוורד וסנטר, בבוסטון סלטיקס עמה זכה באליפות, באורלנדו מג'יק ובלוס אנג'לס קליפרס מליגת ה-NBA. כמו כן שיחק גם בקבוצת סיינט ג'ונס אדג' מליגת הכדורסל הקנדית. 

קריירה
דייוויס למד באוניברסיטת המדינה של לואיזיאנה, ב-2006 נבחר לשחקן השנה על ידי מאמני ה-SEC (חטיבת המכללות אלייה משתייכת לואיזיאנה). באותה עונה הוביל את המכללה שלו להופעה ראשונה מאז 1986 בפיינל פור של טורניר אליפות המכללות בכדורסל. במשחק חצי הגמר הפסידה הקבוצה ל-UCLA (אוניברסיטת קליפורניה לוס אנג'לס) כשדייוויס הוביל את קבוצתו עם 17 נקודות.

ב-20 במרץ 2007 דייוויס נבחר בדראפט ה-NBA על ידי הסיאטל סופרסוניקס (כיום האוקלהומה סיטי ת'אנדר), והועבר מיד בטרייד ביחד עם ריי אלן לבוסטון סלטיקס תמורה לוולי זרביאק, דלונטה וסט והבחירה ה-5 באותו דראפט ג'ף גרין.

בעונתו הראשונה (2007-2008) שיחק דייוויס 70 משחקים (פתח בחמישייה פעם אחת) שותף ב-13.6 דקות בממוצע למשחק וקלע 4.5 נקודות. בפלייאוף של אותה עונה שיחק 17 משחקים, קלע רק 2.3 נקודות ושותף ב-8 דקות בלבד, אך זכה עם בוסטון סלטיקס באליפות ה-NBA כשהסלטיקס ניצחו את הלוס אנג'לס לייקרס.

בעונתו השנייה, , שיחק דייוויס 76 משחקים (פתח בחמישייה 16 פעמים) קיבל 21.5 דקות בממוצע וקלע 7 נקודות למשחק. בפלייאוף הגיע עם הסלטיקס לחצי גמר אזור המזרח בו הודחו על ידי האורלנדו מג'יק. באותה סדרה נגד המג'יק דייוויס אף קלע סל ניצחון לסלטיקס במשחק החמישי. ממוצעיו ב-14 משחקי הפלייאוף היו 15.8 נקודות ב-36.4 דקות בממוצע למשחק.

בעונתו השלישית בסלטיקס, , דייוויס נפצע ובסלטיקס הוחתמו הרבה שחקנים שמשחקים בעמדה שלו כמו קווין גארנט, קנדריק פרקינס, ראשיד וולאס, שלדן ויליאמס וטוני גפני ובעקבות זאת שיחק רק 54 משחקים ופתח רק באחד. גם ממוצעיו ירדו, כשב-17.3 דקות בממוצע הוא קלע 6.3 נקודות. בפלייאוף של אותה עונה הוא שיחק ב-24 משחקים ופתח בחמישייה באחד, וממוצעיו עמדו על 7.3 נקודות ב-20.1 דקות. דייוויס היה שותף בפלייאוף הזה לעליה שנייה בשלוש שנים של הסלטיקס לגמר ה-NBA, שבו הפסידו ללוס אנג'לס לייקרס.

ב-12 בדצמבר 2011 הועבר דייוויס במסגרת טרייד לקבוצת אורלנדו מג'יק. ב-21 בפברואר 2014 שוחרר מהמג'יק בתמורה לתשלום שארית חוזהו.

ב-24 בפברואר 2014 חתם דייוויס בלוס אנג'לס קליפרס, בשורותיה שיחק עד ספטמבר 2015, אז הפך לשחקן חופשי, כאשר פציעת קרסול השביתה אותו לכתריסר שבועות.

בספטמבר 2018 סיכם דייוויס בזדאר הקרואטית, אך עזב את הקבוצה בטרם חתם בשל חילוקי דעות עם הנהלת המועדון.

ב-5 בדצמבר 2018 חתם דייוויס בקבוצת סיינט ג'ונס אדג' מליגת הכדורסל הקנדית.

דייוויס מכונה "ביג בייבי" בשל הניגוד בין ממדי גופו הגדולים ופניו הילדותיים.

סטטיסטיקות ב-NBA
עונה סדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  בוסטון 69  1  13.6  0.484  0.000  0.660  3.0  0.4  0.4  0.3  4.5  בוסטון 76  16  21.5  0.442  0.400  0.730  4.0  0.9  0.7  0.2  7.0  בוסטון 54  1  17.3  0.437  0.000  0.696  3.8  0.6  0.4  0.3  6.3  בוסטון 78  13  29.5  0.448  0.133  0.736  5.4  1.2  1.0  0.4  11.7  אורלנדו 61  13  23.4  0.421  0.143  0.683  5.4  0.8  0.7  0.3  9.3  אורלנדו 34  33  31.3  0.448  0.000  0.718  7.2  2.1  0.9  0.6  15.1  אורלנדו 45  43  30.1  0.453  0.400  0.675  6.3  1.6  1.0  0.5  12.1  קליפרס 23  1  13.4  0.481  0.000  0.783  3.0  0.3  0.5  0.3  4.2  קליפרס 74  0  12.2  0.459  0.000  0.632  2.3  0.5  0.6  0.3  4.0 קריירה 514  121  21.1  0.447  0.182  0.700  4.4  0.9  0.7  0.3  8.0

פלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  בוסטון 17  0  8.1  0.412  0.000  0.611  1.5  0.4  0.3  0.2  2.3  בוסטון 14  14  36.4  0.491  0.000  0.710  5.6  1.8  1.3  0.6  15.8  בוסטון 24  1  20.1  0.476  0.000  0.722  4.5  0.4  0.8  0.4  7.3  בוסטון 9  0  21.2  0.391  0.000  0.727  3.6  0.9  0.3  0.0  4.9  אורלנדו 5  5  38.0  0.438  0.000  0.773  9.2  0.8  0.6  1.2  19.0  קליפרס 13  0  12.2  0.610  0.000  0.000  2.8  0.7  0.2  0.2  3.8  קליפרס 14  0  10.3  0.447  0.000  0.778  1.9  0.2  0.4  0.4  2.9 קריירה    96  20  18.9  0.472  0.000  0.716  3.7  0.7  0.6  0.4  6.9

קישורים חיצוניים

 פרופיל השחקן באתר NBA
 פרופיל השחקן באתר לואיזיאנה סטייט

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:כדורסלני אוניברסיטת המדינה של לואיזיאנה
קטגוריה:כדורסלני בוסטון סלטיקס
קטגוריה:כדורסלני אורלנדו מג'יק
קטגוריה:כדורסלני לוס אנג'לס קליפרס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של סיאטל סופרסוניקס
קטגוריה:כדורסלני ליגת ה-BIG3
קטגוריה:לואיזיאנה: כדורסלנים
קטגוריה:אמריקאים שנולדו ב-1986